Luigi Ganna

Luigi Ganna (* 1. Dezember 1883 in Induno Olona (VA), Italien; † 2. Oktober 1957 in Varese, Italien) weer en italieensch Radrennfohrer un de eerst Gesamtsieger vun den Giro d’Italia.

 Werdegang 
Ganna fung sien Karriere as Berufs-Radfohrer in‘ Jahr 1904 an. Nahdem he eenig lüttgere Rennen winnen kunn, is he 1908 bi de Tour de France fohren un wurr an‘ Enn‘ Fievt. In dat Johr dorup, wunn he den hüüdigen Klassiker Mailand–Sanremo, ehe he wenig Weeken later to de 127 Startern vun den eerstmals utdragen Giro d’Italia tellen dee. Mit dree Deelstreckensiegen wunn he ok den Giro. 1910 wunn he woll weer dree Deelstrecken, wurr aber blots Tweet in de Gesamtwertung. 1912 wunn he weer de Gesamtwertung vun den Giro, aber disse Utgaav wurr blots as Teamwertung utdragen un Ganna hörr to de veer Fohrer vun de Winnermannschap  Atala. 1915 hett he sien Karriere beend.

Ganna is an‘ 2. Oktober 1957 mit 73 Johren in Varese storven.

 Wat he schafft hett 
1906
 Mailand-Piano dei Giovi-Mailand

1907
 San Remo-Ventimiglia-San Remo

1909
 Giro d’Italia + 4., 5. und 7. Deelstreck
 Mailand–Sanremo1910
 6., 7. und 10. Deelstreck Giro d’Italia
 Giro dell’Emilia
 Mailand-Modena

1912
 Giro d’Italia (gemeensam mit Carlo Galetti, Giovanni Michelotto un Eberardo Pavesi; blots as Teamwertung utdragen)

 Weblenken 
 Luigi Ganna in de Datenbank vun Radsportseiten.net
 Fohrerprofil bi museociclismo.it

Kategorie:Mann
Kategorie:Börger von Italien
Kategorie:Radrennfohrer (Italien)
Kategorie:Boren 1883
Kategorie:Storven 1957